Den Vest-Sjællandske Avis, 1829-06-27
Nyeste Post-Efterretninger. Den Preussiske Statstidende melder: at den Tyrkiske Flaade er løbet ud i det sorte Hav, hvor den stødte paa 4 Russiske Fregatter, og at det er lykkedes den ved dens store Overmagt at borttage den Russiske Fregat Raphael paa 36 Kanoner, som er bragt til Bujukdere, hvor Sultanen har taget den i Øiesyn. 100 Russiske Soldater og 8 Officere ere frigivne af Tyrkerne og ankomne til Odessa. – Fra Constantinopel berettes under 25de Juni, at man ikke havde troet, at den Tyrkiske Flaade havde dristet sig til at løbe ud, da dens Jnferioritet til Søes er bekiendt men Sultanen havde givet strenge Ordrer dertil og havde selv begivet sig paa en Chaluppe til Fanarati, et af Castellerne ved Jndløbet til Bosphorus paa den Europæiske Kyst, og at han ledsagede Flaaden saalænge indtil den kom ham udaf Øiesynet. Da Capudan Pascha var kommet ud i det sorte Hav, saa vendte han sig i Begyndelsen til den Europæiske Kyst til Høiden af Forbierget Jneada, uden at støde paa Russiske Skibe; derpaa seilede han sydostlig til den Asiatiske Kyst til Bugten Erekli (Heraclea Pontica) hvor 4 Russiske Fregatter vare stationerede, hvoraf han opbragte en Fregat paa 45 Kanoner og 100 Md. Besætning. Dette Vanheld fortie Russerne. Derimod har den Russiske Admiral under 30te Mai saare vidtløftigt indberettet om en Fægtning, som er forefaldet den 26de Mai imellem den Russiske Brig Mercurius og to fiendtlige Krigskibe. Den 27de kom den tilbage og stødte igien til Flaaden, med en, af de fiendtlige Kugler knuset Mast, og sønderrevet Takkelage, som vidnede om den frygtelige Kamp den havde udholdet. Dens Chef Capt. Lieutn. Kafarsky beretter, at den hele siendtlige Flaade var den 26de om Morgenen gaaet til Søes, for at bemægtige sig de smaa lette Skibe, som krydsede foran Indgangen til Kanalen. For at undgaae den truende Fare, gav Chefen for Standarten, en Fregat af mindste Rang, enhver af Skibene Ordre til at vælge den Cours, som kunde være den meest fordeelagtige. Kl. 2 om Eftermiddagen blev Briggen indhentet af to af den fiendtlige Flaades bedste Seilere, et Orlogskib paa 110 Kanoner, commanderet af Capudan Pascha og et andet Admiralskib paa 74; da Vinden lagde sig, saa søgte Chefen at undgaae den ulige Kamp ved at roe; men den reiste sig paa nye, og nu havde man kun tilbage at vælge imellem enten at overgive sig, eller at udholde Kampen. Der blev holdet Krigsraad, og alle Officere stemte for det sidste. Styrmanden Prokovier foreslog, at man skulde kjæmpe til det yderste, og at naar Skibet fik tilsidst saa stort et Læk, at man ikke mere kunde være Herre over det ved Pomperne, saa skulde den Officeer, som endnu var levende, lægge Briggen ved Siden af det fiendtlige Skib, skyde en Pistol ind i Krudtkammeret og sprænge den i Luften. Samme Helteaand besiælede det hele øvrige Mandskab. Kort efter begyndte Mercurius at kanonere; men snart blev den omgaaet af de fiendtlige Skibe og truet med det glatte Lag; men ved en rask Bevægelse lykkedes det den at undgaae den truende Fare, og Salven gik forloren. Endelig havde de fiendlige Skibe Held til at faae vores Brig migt imellem sig, og under en uafbrudt Kanontorden blev den af Capudan Pascha opfordret til at overgive sig; men Russerne svarede med en Salve af alle deres Kanoner og et Hurraraab. Jndtil Kl. 4 1/2 var Mercurius udsat for den bestandige Jld af de fiendtlige Skibe, og søgte ved alle muelige Vendinger at undgaae de farligste Salver. En fiendtlig Granat tændte endog; men man blev Mester over Jlden. Denne Resolution blev kronet med et glimrende Held. Men sin høire Side havde den saaledes beskadiget Capudan Paschas Skib paa dets Takkelage, at det maatte afstaae fra Kampen; men Admiralskibet fortsatte den med Haardnakkenhed; det lagde sig agter om Mercurius og truede ved denne fordeelagtige Stilling og ved en velrettet Jld, at skyde den i Grund; men det lykkedes ved Mandskabets Anstrængelse Kl. 5 en halv ogsaa at bringe dette Skibs Jld til at tie, efterat det havde betydeligt beskadiget dets Takkelage og skudt en stor Deel af Masterne ned. Fægtningen forefaldt i Øiesynet af den hele fiendtlige Flaade, som foruden de to Orlogskibe bestod af 4 andre, 2 Fregatter og 3 mindre Skide. Under Fægtningen havde Mercurius 4 Mand Døde og 6 Saarede, blev truffet af 22 Kugler i Skroget og flere i Vandgangen; 16 i Masten og 133 i Seilene, Takkelagen var beskadiget paa 148 Steder Saaledes har en Russisk Brig paa 18 Kanoner bragt Jlden af 41 Kanoner til at tie og en Eqvipage paa 79 Mand har tilintetgjort Anstrængelsen af en Modstander, som var 20 Gange stærkere. (Vistnok en glimrende Heltegierning; men hvorledes har da Chefen for Fregatten Raphael baaret sig an) De tre Coffardieskibe, som Capt. Lieuten. Skalovsky borttog med Briggen Orpheus, i Bugten ved Kir pinie den 16de Mai, ere bragte til Sizopolis.